text: В с. Цонево ще се проведе изнесена сесия на ОбС- Дългопол - Паралел 43
  В с. Цонево ще се проведе изнесена сесия на ОбС- Дългопол
  25 юли 2020, 09:34 Екип на Паралел 43
  "Новата сесия на местния парламент ще се проведе на 29 юли в ритуалната зала на с. Цонево". Това съобщи председателят на Общински съвет – Дългопол Злати Златев и допълни, че 12-та сесия ще е изнесена в селото, за да видят хората как се вземат решенията, които пряко ги касаят.
  Идеята за изнесените сесии, които се провеждат в различни населени места в общината е на Злати Златев. Те дават възможност на хората да придобият реална представа от работата на общинските съветници и на място да споделят болките и тревогите си. А това е и шанс техният глас да бъде чут. Кметът на общината Георги Георгиев също присъства на подобни сесии и търси възможност за решаване на наболелите проблеми.